armvectores/hy_wikipedia_2023 huggingface dataset:
Վիռնու

Վիռնու (էստ․՝ Võrnu), գյուղ Էստոնիայի Իդա-Վիրումաա նահանգի Մյաետագուսե շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջոն ՄըքՀարդի Սինքլեիր

Ջոն ՄըքՀարդի Սինքլեիր (անգլ.՝  John McHardy Sinclair, հունիսի 14, 1933(1933-06-14), Շոտլանդիա, Միացյալ Թագավորություն - մարտի 13, 2007(2007-03-13), Ֆլորենցիա), 1965-2000 թվականներին Բիրմինգհեմի համալսարանում ժամանակակից անգլերեն լեզվի պրոֆեսոր։ Նա ուսումնասիրություններ է կատարել կորպուսային լեզվաբանության, խոսույթային վերլուծության, բառարանագրության ու լեզվական կրթության ոլորտներում։


== Կենսագրություն ==
1965 թվականին իր կնոջ՝ Մայֆընուի Սինքլեիրի ու իրենց 3 երեխաների հետ Շոտլանդիայից Բիրմինգհեմ տեղափոխվելիս Ջոն Սինքլեիրը աշխատանքի է անցնում Բիրմինգհեմի համալսարանի ժամանակակից անգլերեն լեզվի ամբիոնում։ Սինքլեիրը ժամանակակից կորպուսային լեզվաբանության առաջին սերնդի ներկայացուցիչն է և «COBUILD» նախագծի հիմնադիրը։ Այս ծրագրի նպատակն էր կազմել կորպուսային բառապաշար անգլերեն ուսումնասիրող օտարերկրացիների համար։ Նա Քոլինսի «Cobuild English Language Dictionary» բառարանի գլխավոր խորհրդատուն էր։ Բառարանի առաջին խմբագրությունը հրատարակվել է 1987 թվականին։
Ջոն Սինքլեիրը հայտնի էր իր անսովոր գաղափարներով, որոնք նպաստել են կորպուսային լեզվաբանության երիտասարդ ոլորտի զարգացմանը։ 2000 թվականին՝ իր հրաժեշտի դասախոսության ժամանակ,  նա պնդում էր, որ իր հրապարակած հոդվածներից ոչ մեկը հաջողության չհասավ գրախոսության շրջանակներում, և նույնիսկ հոդվածը, որը նրան պատվիրել էին գրել ամսագրի համար, սխալմամբ գրախոսվել ու մերժվել է։
Բիրմինգհեմի ժամանակակից անգլերեն լեզվի պրոֆեսորի պաշտոնից վաղաժամ թոշակի անցնելուց հետո Ջ.Սինքլեիրը հիմնել է Տոսկանական համաշխարհային կենտրոն իր երկրորդ կնոջ՝ Ելենա Թոգնինի-Բոնելլիի հետ։ Այս հաստատությունը կորպուսային լեզվաբանությանն առնչվող վերապատրաստման դասընթացներ է անցկացնում։
Նրա քույրը բառարանագիր Բերիլ Աթքինսն է։


== Աշխատություններ ==
Հայտնի աշխատություններից են «Towards the Analysis of Discourse»-ը, որը նա հրատարակեց Մելքոլմ Քուլթարդի հետ 1975 թվականին, «Corpus, Concordance, Collocation»-ը (Օքսֆորդ համալսարանի ամսագիր, 1991 թվական), «Reading Concordances»-ը (2003 թվական), «Trust the Text»-ը (2004 թվական), և «Linear Unit Grammar»-ը  (2006 թվական)։
Նրա «Corpus, Concordance, Collocation»-ը հիմք դրեց իդիոմային սկզբունքին ։ 


== Հետագա ընթերցանություն ==
Rosamund Moon (2009)։ Words, grammar, text: revisiting the work of John Sinclair։ John Benjamins Publishing Company։ ISBN 978-90-272-2248-0 
Julia Lavid (2007)։ «To the memory of John Sinclair, Professor of Modern English Language. Estudios Ingleses de la Universidad Complutense» 15։ էջեր 9–12 


== Ծանոթագրություններ ==


== Արտաքին հղումներ ==
John Sinclair's obituary in the Guardian Newspaper
The Tuscan Word Centre
Լյուպիտա Նիոնգո

Լյուպիտա Նիոնգո (lang-en|Lupita Nyong'o, մարտի 1, 1983(1983-03-01), Մեխիկո, Մեքսիկայի Միացյալ Նահանգներ), քենիական դերասանուհի, ռեժիսոր և պրոդյուսեր, մեծաթիվ մրցանակների կրող, արժանացել է  Օսկարի` «12 տարվա ստրկություն» պատմական դրամայում ստրուկ Պեթսիի դերը տանելու համար։


== Կյանքը և կարիերան ==
Լյուպիտա Նիոնգոն ծնվել է Մեքսիկայում, բայց մեծացել է Քենիայում, որտեղից էլ սերում են իր ծնողները։ Նա տեղափոխվել է ԱՄՆ և Եյլի համալսարանում հմտացրել է  իր դերասանական արվեստը։ Համալսարանն ավարտել է բակալավրի աստիճանով։ Ուսմանը համընթաց Նիոնգոն ելույթ է ունեցել թատերական բեմադրություններում, ինչպես նաև  հանդիսացել  է հեռուստաֆիլմերի նկարահանման անձնակազմի անդամ։
Որպես դերասանուհի Նիոնգոն առաջին անգամ նկարահանվել է 2013 թվականին նկարահանված 12 տարվա ստրկություն ֆիլմում, որտեղ խաղացել է ստրուկի և գլխավոր կանացի դերը։ Ֆիլմի պրեմիերայից անմիջապես հետո քննադատները  Նիոնգոյին սկսեցին դիտարկել որպես   Օսկար մրցանակաբաշխության հավակնորդ`  2014 թվականի ընթացքում երկրորդ պլանի լավագույն կանացի դերը տանելու համար, որի արդյունքում ի վերջո նա Օսկար ստացավ։
2014 թվականին People ամսագիրը Նիոնգոյին ընդգրկեց ամենագեղեցիկ կանանց ցանկի մեջ։
2015 թվականին Նիոնգոն մասնակցություն է ունեցել Դանայ Գուրիերայի Eclipsed պիեսում և իր դերի համար ստացել է Թոնի մրցանակը` պիեսում լավագույն կանացի դերը տանելու համար։


== Ֆիլմագրություն ==


== Ծանոթագրություններ ==
Մարինովկա (գյուղ, Եմելչևի շրջան)

Անվան այլ կիրառումների համար տե՛ս՝ ՄարինովկաՄարինովկա (ուկրաիներեն՝ Маринівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Մարինովկա գյուղում բնակվում էր 148 մարդ։ Բնակավայրը զբաղեցնում է 0,375 կմ² տարածք։ Բնակչության խտությունը կազմում էր 394,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրոխորովսկոե

Պրոխորովսկոե (ուկրաիներեն՝ Прохорівське), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Պրոխորովսկոե գյուղում բնակվում էր 218 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լը Պեն (Կալվադոսի գավառ)

Լը Պեն (ֆր.՝ Le Pin), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 716 մարդ, բնակչության խտությունը` 62.10 մարդ/կմ²։ Բնակավայրը զբաղեցնում է 11.53 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 470 աշխատունակ (15-64 տարեկան)  բնակիչ, որոնցից ակտիվ էին 368-ը, իսկ ոչ ակտիվները` 102։ Ակտիվության ցուցանիշը կազմում է 78,3 %։ 368 աշխատունակ մարդկանցից աշխատել է 342 անձ (184 տղամարդ և 158 կին)։ Գործազուրկ են եղել 26 անձ (4 տղամարդ և 22 կին)։ 102 անաշխատունակներից 39-ը եղել են աշակերտներ կամ ուսանողներ, 33-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վեռնեգ

Վեռնեգ (ֆր.՝ Vernègues), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 1524 մարդ, բնակչության խտությունը` 95.91 մարդ/կմ²։ Բնակավայրը զբաղեցնում է 15.89 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մարսել քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 982 աշխատունակ (15-64 տարեկան)  բնակիչ, որոնցից ակտիվ էին 772-ը, իսկ ոչ ակտիվները` 210։ Ակտիվության ցուցանիշը կազմում է 78,6 %։ 772 աշխատունակ մարդկանցից աշխատել է 703 անձ (391 տղամարդ և 312 կին)։ Գործազուրկ են եղել 69 անձ (26 տղամարդ և 43 կին)։ 210 անաշխատունակներից 75-ը եղել են աշակերտներ կամ ուսանողներ, 58-ը` թոշակառուներ, իսկ 77-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոտմանի լեռներ

Կոտմանի լեռներ, Կոզման, Կոզմանա լեռ, Կոզմանաի լեռներ, Կոտման, Կոտմանի լեռնաշղթա, լեռներ Հայաստանի Տավուշի և Լոռու մարզերի սահմանագլխին, Գուգարաց լեռների հյուսիսային շարունակությունը, ճուղվում են Կողբ գետի զուգահեռ։ Ամենաբարձր գագաթը Սալերք լեռն է՝ 1268 մ, երկարությունը 14 կմ։ Լանջերի թեքություններին անհամաչափ են և թույլ մասնատված։ Արևմտյան լանջերը գառիթափ են, արևելյանը քիչ թեք։ Լեռների լանջին գտնվող Արճիչ գյուղի մոտերքում գտնվել են երկաթահանք և երկաթաքարը հալելու հին բովեր։


== Ծանոթագրություններ ==
Տրուդոլյուբովկա (գյուղ, Կոմպանեևսկի շրջան)

Անվան այլ կիրառումների համար տե՛ս՝ ՏրուդոլյուբովկաՏրուդոլյուբովկա (ուկրաիներեն՝ Трудолюбівка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Տրուդոլյուբովկա գյուղում բնակվում էր 139 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1667)

Ժողովածու (1667), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1667 թվի տակ։ Ձեռագիրը գրվել է 14-րդ, 17-րդ դարերում։ Գրված է թղթի վրա, որը ունի 16×11.5 չափս։ Ձեռագիրը կազմված է 245 թերթից։ Գրված է միասյուն, երկսյուն, բոլորգրով, նոտրգրով։ Ունի կիսախորան, լուսանցազարդ մանրանկարներ։Կազմը` կաշեպատ տախտակ դրոշմազարդ, աստառը՝ դեղին կտավ։ Հիշատակարան հետագայի՝ 244ա (1708 թվական)։


== Բովանդակություն ==
Յակ. Տեառնեղբօր Գիրք աղայութեան Քրիստոսի։
Վարդ. Այգեկցւոյ Վասն Ժ վաճառականացն։
Բանք Սողոմոնի։
Ի Հարանց վարուց։


== Ծանոթագրություններ ==
Պերեգոնկա (գյուղ, Յարմոլինի շրջան)

Պերեգոնկա (ուկրաիներեն՝ Перегінка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Պերեգոնկա գյուղում բնակվում էր 636 մարդ։ Բնակավայրը զբաղեցնում է 1683 կմ² տարածք։ Բնակչության խտությունը կազմում էր 377,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեյազ

Բեյազ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Խարբերդ տանող ճանապարհի աջ կողմում, Դիարբեքիր քաղաքից 4 կմ արևմուտք։


== Բնակչություն ==
XIX դարի վերջին ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(5716) Պիկարդ

(5716) Պիկարդ (անգլ.՝ Pickard), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,377459 ա. մ., առավելագույնը մոտենում է 1,9174 ա. մ. հեռավորության վրա և հեռանում 2,8375 ա. մ.։ Արեգակի շուրջ մեկ ամբողջական պտույտ է կատարում 1338,96 երկրային օրվա ընթացքում, իր ուղեծրով շարժվելով միջինում 0,268865 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5716) Պիկարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուիլյամ Գոդվին

Ուիլյամ Գոդվին (անգլ.՝ William Godwin, մարտի 3, 1756(1756-03-03)[…], Ուիսբեք, Fenland, Քեմբրիջշիր, Քեմբրիջշիր, Անգլիա, Մեծ Բրիտանիայի թագավորություն - ապրիլի 7, 1836(1836-04-07)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի գրող, փիլիսոփա և լրագրող։


== Կենսագրություն ==
Ուիլյամ Գոդվինը ծնվել է 1756 թվականի մարտի 3-ին Ուիսբեք քաղաքում։ Նրա հայրը ազատ եկեղեցական քահանա էր։ 17 տարեկան հասակում սկսում է ուսանել Հոքստոնի ճեմարանում, սակայն նա այնտեղ երկար չի մնում և շուտով դառնում է քարոզիչ՝ Սուֆֆոլկի Դիսսենտերյան համայնքներից մեկում, որի անդամ էր նաև նրա ընտանիքը։ Սահայն շուտով թողնում է այս պաշտոնը և մեկնում է Լոնդոն և իրեն նվիրում գրական գործունեությանը։


== Մատենագիտություն ==


=== Վեպեր ===
1794 - «Քալեբ Ուիլյամսի արկածները» (Adventures of Caleb Williams)
1799 - «Սբ. Լեոն» (St. Leon)
1805 - «Ֆլիթվուդ» (Fleetwood)
1817 - «Մանդեվիլլ» (Mandeville)
1830 - «Քլաուդսլի» (Cloudesley)
1833 - «Դելորեյն» (Deloraine)


=== Պատմվածքներ ===
1834 - «Նեկրոմանտների կյանքը» (Lives of the Necromancers)


=== Թատերգություններ ===
1801 - «Անտոնիոյի ողբերգությունը» (The Tragedy of Antonio)
1807 - «Ֆոլքներ» (Faulkner)


=== Կենսագրական երկեր ===
1798 - ««Կանանց իրավունքների պաշտպանություն» երկի հեղինակի հուշերը» (Memoirs of the Author of A Vindication of the Rights of Woman)
1803 - «Ջեֆֆրի Չոսերի կյանքի պատմությունը» (History of the life of Geoffrey Chaucer)


=== Փիլիսոփայական և քաղաքագիտական երկեր ===
1793 - «Քաղաքական արդարության խնդիրը և նրա ազդեցությունը բարոյականության և երջանկության վրա» (Enquiry Concerning Political Justice and its Influence on Morals and Happiness)
1797 - «Ուսումնասիրողը. մտածումներ կրթության, ոճի և գրականության վերաբերյալ» (The enquirer: reflexions on education, manners and literature)
1820 - «Բնակչության մասին» (Of Population)
1821 - «Մարդկության թվաքանակի մեծացման հիմնախնդրի մասին» (Inquiry concerning the power of increase in the numbers of mankind)
1828 - «Հասարակության բարեկեցության պատմություն» (History of the Commonwealth)
1831 - «Մտածումներ մարդու, նրա բնության, արտադրության և հայտնագործությունների մասին՝ համադրված հարգելի հեղինակի որոշ տվյալների հետ» (Thoughts on Man, his Nature, Productions, and Discoveries, Interspersed with some particulars respecting the author)


== Գրականություն ==
Gagliano, G. Utopia e antagonismo politico nella riflessione di william Godwin' Roma (2013)։ Aracne ISBN 978-88-548-6453-5
Marshall, P.,William Godwin, London & New Haven (1984)։ Yale University Press ISBN 0-300-03175-0
Marshall, P. (ed.) The Anarchist Writings of William Godwin, London (1986)։ Freedom Press ISBN 978-0-900384-29-5
Mukherjee, S. & Ramaswamy S. William Godwin: His Thoughts and Works New Delhi (2002)։ Deep & Deep Publications ISBN 978-81-7100-754-7
Riggenbach Jeff (մայիսի 6, 2010)։ «William Godwin: Communist or Individualist?»։ Mises Daily։ Արխիվացված է օրիգինալից 2014-09-14-ին։ Վերցված է 2016-07-25 
Stephen, Leslie (1902). "William Godwin's Novels". Studies of a Biographer 3. London: Duckworth & Co. pp. 119–164.


== Ծանոթագրություններ ==
Կապույտ ճանապարհ

Կապույտ ճանապարհ (ֆիններեն՝ Sininen tie, շվեդերեն՝ Blå vägen, նորվ.՝ Blå vegen), միջազգային տուրիստական երթուղի, որը միացնում է Նորվեգիան, Շվեդիան, Ֆինլանդիան և Ռուսաստանը։


== Ընդհանուր տեղեկություն ==
Երթուղին ունի ավելի քան 2000 կիլոմետր երկարություն, անվանումն ստացել է այն բանի համար, որ հիմնականում անցնում է գետերի ու լճերի երկայնքով։ Երթուղին սկսվում է Նորվեգիայի Ատլանտյան ափից  (Մու ի Ռանա), անցնում Շվեդիայի, Ֆինլանդիայի, Ռուսաստանի տարածքով և ավարտվում Պուդոժում (Կարելիայի Հանրապետություն, Ռուսաստան)։


== Ընդհանուր երթուղի ==
 ՆորվեգիաE 12 Մու ի Ռանա ՇվեդիաE 12 Ստուրուման - Լյուկսելե - Ումեո Ֆինլանդիա3 Վաասա  16 Լայհիա E 12 Կյուույարվի - Կուոպիո 77 Վիյտասաարի - Իոէնսուու - 9 Տոհմայարվի ՌուսաստանՎյարտսիլյա A 130 (Օլոնեց) - Կոլատսելգա - Պալալահտա - Կուկոյլա - Յուրգիլիցա - Վեդլոզերո - Շեկիլա - Կուտչեզերո - Կրոշնոզերո - Մանգա - Պրյաժա Р 21 - Մատրոսի - Պոլովինա - Պետրոզավոդսկ - Կոնդոպոգա - Մեդվեժեգորսկ А 119 - Պովենեց - Պուդոժ


== Տեսարժան վայրեր ==


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Голубая дорога (Sininentie.com) Archived 2013-07-21 at the Wayback Machine.
Международный маршрут «Голубая дорога» получил новый стимул для развития
Карелия официальная: Проект RU 52 «Голубая дорога» от Петрозаводска до Пудожа"
YLE Новости: Опасный участок «Голубой дороги» приводит в ужас жителей Тохмаярви, 24.4.2013
Գրիգորիս Արշարունի

Գրիգորիս Արշարունի (650 - 729), հայ աստվածաբան, VII դարի կեսերից մինչև VIII դարի սկիզբ եկեղեցական գործիչ։


== Կենսագրություն ==
Կրթությունը ենթադրաբար ստացել է Երասխաձորում։ Ձեռնադրվել է եպիսկոպոս Սահակ III Ձորափորեցու կողմից (677-703), այնուհետև դարձել է Արշարունիքի գավառի քորեպիսկոպոս։ БՆա իր ժամանակի հայտնի եկեղեցական գործիչն էր, հայտնի էր իր փիլիսոփայական գիտելիքներով և հանդիսանում էր Հովհաննես III Օձնեցու կաթողիկոսի ասոցիացիան վերջիններիս նորարարությունների և ձեռնարկությունների մեջ։ Ժամանակակիցները նրան անվանում էին «քաջ վարդապետ և ընտրված փիլիսոփա»։ 726 թվականին մասնակցել է Հայ Առաքելական եկեղեցու Մանազկերտի խորհրդին և նշանակալի դեր խաղացել հայկական և ասորական եկեղեցիների մերձեցման գործում։
Նրա ստեղծագործական գործունեության հիմնական արդյունքը Վահան Կամսարականի խնդրանքով գրված «Մեկնաբանություններ Դասախոսությանը» ժողովածուն էր (հայերեն՝ «Մեկնութիւն ընթերցուածոց»), մեզ հասած Դասախոսության առաջին հայկական մեկնաբանությունը։ «Մեկնաբանություններ Դասախոսությանը» ներկայացնում է պատարագային ընթերցումների մեկնաբանությունը և տոների և պաշտոնների խորհրդանիշների պարզաբանումը։ Վերջում բաղկացած է 34 գլուխներից և հեղինակային կոլոֆոնից։ Թարգմանվել է ֆրանսերեն։ Գրիգորիսին վերագրվում են նաև այլ աշխատանքներ։


== Ծանոթագրություններ ==


== Արտաքին հղումներ ==
Анна Оганджанян, «О труде "Причина поста арачавор"», Армянский гуманитарный вестник, Ереван, 2012, стр. 189—203
Шарль Рену, «Հայոց ծիսական տարվա զարգացումը VIII-XII դարերում ծիսական մեկնությունների եւ գրքերի հենքի վրա» Archived 2015-04-02 at the Wayback Machine., Պատմա-բանասիրաական հանդես, Ереван, 2008
Աբդուլռահման (Տրապիզոնի գավառ)

Անվան այլ կիրառումների համար տե՛ս՝ Աբդուլռահման (այլ կիրառումներ)Աբդուլռահման, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։ Գտնվում էր Խորշատ գյուղի հովտում՝ Տրապիզոն-Գյումուշխանե ճանապարհի աջ կողմում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
103


== Դեպքեր ==


== Ծնունդներ ==


== Մահեր ==
103 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 103 թվականն է, 
II դարի 3-րդ տարին։
Սերեբրյանոե (այլ կիրառումներ)

Սերեբրյանոե, կարող է վերաբերել՝

Սերեբրյանոե - գյուղ Ռուսաստանի Օմսկի մարզի Գերկովսկի շրջանի կազմում
Սերեբրյանոե - գյուղ Ուկրաինայի Կիրովոգրադի մարզի Սվետլովոդսկի շրջանում
Travel Service

Travel Service Airlines (նաև Travel Service) ,  չեխական ավիաընկերություն, որի կենտրոնակայանը գտնվում է Պրահայում։ Ընկերությունն իրականացնում է չարտերային և կանոնավոր (ֆիրմային անվանումը SmartWings) չվերթներ, ինչպես նաև հնարավորություն է տալիս վարձակալության վերցնել ինքնաթիռներ այլ ավիաընկերություններին։ Նա ունի մի շարք դուստր ձեռնարկություններ ( Լեհաստանում, Հունգարիայում և Սլովակիայում)։


== Սեփականատերերը ==
2016 թվականի մարտի 30-ին ավիաընկերության 49,92 % բաժնետոմսերի սեփականատեր է դարձել CEFC ընկերությունը։


== Պատմություն ==
2007-ին ընկերությունը փոխադրել է 2,2 մլն ուղևոր, իսկ 2008-ին արդեն 2,3 մլն ուղևոր։

2007 թվականի սեպտեմբերի 18-ին Icelandair խումբը  գնել է  ավիաընկերության բաժնետոմսերի 50%-ը և սկսել է ձեռք բերել ավիաընկերության լրացուցիչբաժնետոմսեր, որպեսզի իր բաժնեմասը հասնի մինչև 80 %՝ 2008 թվականի ապրիլին։ 2008 թվականի դեկտեմբերին Icelandair-ը կրճատել է իր մասնաբաժինը մինչև 66 %՝ բաժնետոմսերը այլ սեփականատերերի վաճառելու հանապրհով։ 2009 թվականին նրանց համամասնությունը նվազել էր մինչև 50,1 % ՝ նոր բաժնետոմսերի թողարկման միջոցով։ Այժմ նրանց մասնաբաժինը կազմում էավիաընկերության բաժնետոմսերի 30%-ը։

2015 թվականին ընկերությունը ձեռք է բերել České aerolinie, ա.s ավիաընկերության 34 % մասնաբաժինը։
2018 թվականին ընկերությունը České aerolinie, ա.s. - ում  հասցրել է իր մասնաբաժինը մինչև 97,7 %։


== Նավատորմ ==

Travel Service-ի նավատորմը (այդ թվում ՝ մասնաճյուղերի) բաղկացած է հետևյալ ինքնաթիռներից (2013 թ-ի հունվարի դրությամբ).


=== Ավիավթարներ ===
13.01.18 Մոսկվայի Շերեմետևո միջազգային օդանավակայանում Boeing 737 Smart Wings օդանավը դուրս է եկել թռիչքուղուց՝ ընթացքի ժամանակ։ Ինքնաթիռը քարշակով դուրս է բերվել, ուղևորները տարհանվել են, ոչ ոք չի տուժել։


== Նշումներ ==
Վահրամ Տատրյան

Վահրամ Արմենակի Տատրյան (1900, Չորում, Թուրքիա - 1948, Ֆրեզնո, Կալիֆոռնիա, ԱՄՆ), հայ գրող։


== Կենսագրություն ==
Մեծ եղեռնի ժամանակ (1915) ընտանիքով աքսորվել է արաբական անապատներ։ 1919-1936 թվականներին ապրել է Կոստանդնուպոլսում, 1938 թվականից հաստատվել է Ֆրեզնոյում։ Ֆելիետոններով աշխատակցել է «Կավռոշ»-ին։
Առանձին գրքերով լույս են տեսել նրա «Պատվո գողը կամ Պախար քյոր ամուսինը» (1926), «Բարև, տե՛ր պապա» (1930) կատակերգությունները, որոնց թեմատիկ առանցքը կազմող պոլսահայ կյանքը առավել բազմակողմանիորեն է արտացոլվել «Գաբիկի արկածները» (1947) պատմվածքների ու վիպակների ժողովածուում։ «Դեպի անապատ» (1945) հուշագրությունը ստեղծել է տարագրության տարիներին։ Նույն շրջանի դեպքերն են արտացոլված Տատրյանի «Սև հոգին» (1945) երկհատոր գրքում։ Նրա «Նելլի Պելլա»-ն (1946) պատկերում է ապականված հասարակական բարքերը Թուրքիայում, արծարծում հայապահպանության խնդիրը։ «Գորդյան հանգույց» (1949) և «Չավարտած համանվագը» (1952) խորագրերով գրքերն ընդգրկում են դետեկտիվ ու երգիծական վեպեր, «Հինգ թատերախաղեր և ցրված Էջեր» (1950) հատորյակը՝ թատերգություններ ու հրապարակախոսական հոդվածներ, «Զվարթ քրքիջներ» (1953) ժողովածուն՝ երգիծական պատմվածքներ։


== Երկեր ==
Պատւոյ գողը կամ Պախար քէօր ամուսինը, կատակերգութիւն երկու արար,Կ. Պոլիս, տպ. Յ. Ասատուրեան որդիք, 1926
Իր անցեալը (Վէպ պոլսահայ կեանքէ), Ստամբուլ, Տպ. Արեւ, 1929։
Վերջին ներկայացումը (Տրամ երեք արար եւ մէկ պատկեր), Պոլիս, Կիւթէմպէրկ, 1933։
Դէպի անապատ (Փրցուած էջեր օրագրէս), Նիւ Եորք, տպ. Կոչնակ, 1945։
Սեւ հոգին, (Եզրափակում), Նիւ Եորք, տպ. Կոչնակ, 1945։
Քոյր Աննա (Նորավէպ պոլսահայ կեանքէն), Նիւ Եորք, տպ. Կոչնակ, 1946։
Նելլի Պելլա (Նորավէպ պոլսահայ կեանքէ), Նիւ Եորք, տպ. Կոչնակ, 1946։
Գաբիկի արկածները (Հարիւր եւ մէկ դրուագներ պոլսական կեանքէ), Ֆրէզնօ։ տպ. Ասպարէզ, 1947։
Գորդեան հանգոյց (Գաղտնի ոստիկանական երեք պատմուածքներ), Պոստոն, տպ. Հայկ Յ. Թումայեան, 1949։
Հինգ թատերախաղեր եւ ցրուած էջեր, Պոստոն, տպ. Հայկ Յ. Թումայեան, 1950։
Չաւարտած համանուագը։ Արիւնոտ մատնահետքերը եւ Հրաբուխի վրայ (Գաղտնի ոստիկանական պատմուածքներ), Պոսթըն ։ տպ. Հայրենիք, 1952։
Հետաքրքրական նօթեր, Պոսթըն, տպ. Հայրենիք, 1954։


== Ծանոթագրություններ ==
Ֆիլիպ Հալսման

Ֆիլիպ Հալսման (լատիշ․՝ Filips Halsmans,անգլ.՝ Philippe Halsman,մայիսի 2, 1906(1906-05-02)[…], Ռիգա, Ռուսական կայսրություն - հունիսի 25, 1979(1979-06-25)[…], Նյու Յորք, Նյու Յորք, ԱՄՆ), 20-րդ դարի երկրորդ կեսի ականավոր լուսանկարիչ, լուսանկարչության մեջ սյուրռեալիզմի հիմնադիրը: Հալսմանի «Ցատկ» լուսանկարների շարքը դասական լուսանկարչության դրսևորումներից է: Այս շարքն ընդգրկում է 200 հանրահայտ մարդկանց դիմանկարներ ցատկելու պահին:


== Կենսագրություն ==
Ֆիլիպ Հալսմանը ծնվել է Ռիգայում` հրեական ընտանիքում: Հայրը` Մորդուխ Հալսմանը, եղել է ատամնաբույժ, մայրը` Իտա Գրինտուխը` ուսուցչուհի։ 15 տարեկանում Հալսմանը կատարում է առաջին լուսանկարները։ Կրթություն է ստացել Դրեզդենի համալսարանում, որտեղ սովորել է էլեկտրատեխնիկա։ 1928 թվականի սեպտեմբերին ողբերգական պատահար է տեղի ունենում. ավստրիական Ալպերում Ֆիլիպի հետ զբոսնելիս հայրը ընկնում է մեծ բարձրությունից և մահանում։ Վկաների բացակայության արդյունքում Ֆիլիպը մեղադրվում է հայրասպանության մեջ և դատապարտվում 10 տարի ազատազրկման։ Դեպքը համաշխարհային արձագանք է ստանում. Ֆիլիպի պաշտպանության օգտին իրենց ձայնն են բարձրացնում նշանավոր շատ մարդիկ, այդ թվում` Ալբերտ Այնշտայնը և Թոմաս Մանը:
Արդյուքում բանտում անցկացրած երկու տարիներից հետո Ֆիլիպը ազատվում է պայմանով, որ ընդմիշտ լքելու է Ավստրիան: Այսպիսով նա հայտնվում է Փարիզում, որտեղ շուտով մեծ համբավ է ձեռք բերում որպես լուսանկարիչ` հրատարալելով իր աշխատանքները «Vogue», «Vu» և «Voilà» ամսագրերում։ Այս շրջանում է նա լուսանկարել Անդրե Մալրոյին, Պոլ Վալերիին, Մարկ Շագալին, Անդրե Ժիդին, Ժան Ժիրոդուին, Լե Կորբյուզիեին:

Երկրորդ համաշխարհային պատերազմի սկզբին, զգուշանալով ազգայնամոլներից, 1940 թվականի աշնանը Ֆիլիպ Հալսմանը տեղափոխվում է ԱՄՆ, որտեղ 1941 թվականին ծանոթանում է Սալվադոր Դալիին, ում հետ պահպանում է ստեղծագործական և բարակամական կապերը մոտ 30 տարի: Հենց այս շրջանին է վերաբերում Դալիին պատկերող նշանավոր «Դալի ատոմիկուս» («Dali Atomicus») լուսանկարը, որը պատկերում է թռչող երեք կատու, օդում` Սալվադոր Դալին և մի դույլ ջուր։
1945 թվականին թվականին Ֆիլիպ Հալսմանը ընտրվում է ֆոտոլրագրողների ամերիկյան նորաստեղծ ընկերության նախագահ։ Կյանքի ամերիկյան շրջանում, երբ Հալսմանը լուսանկարիչ էր «Life» ամսագրում, ստեղծվել են Ալբերտ Այնշտայնի, Սալվադոր Դալիի, Ֆեռնանդելի, Բրիժիտ Բարդոյի, Անրի Մատիսի, Աննա Մանյանիի, Սոֆի Լորենի, Մերիլին Մոնրոյի, Ուինսթոն Չերչիլի և Ջոն Քենեդու լուսանկարները:


== Փաստեր ==
2011 թվականի մայիսի 2-ին Ռիգայի Սկարնյու փողոցում Դեկորատիվ արվեստի և դիզայնի թանգարանի հարևանությամբ տեղադրվել է Ֆիլիպ Հալսմանի արձանը (քանդակագործ Գրիգորի Պոտոցկի), որը մինչ այդ մի քանի տարի գտնվում էր Ռիգայի քաղաքապետարանի միջանցքում:
Jump ֆիլմը ներկայացված է Internet Movie Database կայքում։


== Ծանոթագրություններ ==


== Արտաքին հղումներ ==
Սյուրռեալիզմը լուսանկարչության մեջ: Ֆիլիպ Հալսման և Սալվադոր Դալի
Ֆիլիպ Հալսմանի «Ֆրանսիացին» գրքի ռուսերեն թարգմանություն
Կրուս Ալտա (դեպարտամենտ)

Կրուս Ալտա (իսպ.՝  Departamento de Cruz Alta), դեպարտամենտ Արգենտինայում, Տուկուման պրովինցիայի կազմում։ Տարածքը՝ 1255 կմ2։ բնակչությունը՝ 162.2 հազար մարդ։ Բնակչության խտությունը՝129,3 մարդ/կմ2։ Վարչական կենտրոնը Բանդե դել Րիո Սալի


== Աշխարհագրություն ==
Դեպարտամենտը գտնվում է Բանդե դել Րիո Սալի պրովինցիայի արևելքում։ Սահմանակից է՝.

հյուսիսում՝ Բուրույակա դեպարտամենտին
արևելքում՝ Սանտեյագո դել Էստերո դեպարտամենտին н
հարավում՝ Լեալես դեպարտամենտին
արևմուտքում՝ Լուլես և Տուկուման դեպարտամենտին на
հյուսիս-արևելքում՝ Տաֆի Բեխո դեպարտամենտին


== Խոշոր բնակավայրեր ==
Մեյրսեն (համայնք)

Մեյրսեն (հոլ.՝ Meerssen ( արտասանություն)), համայնք Նիդերլանդների Լիմբուրխ մարզում։ Տարածքը 27,15 կմ² է, բնակչությունը՝ 19.726 (2011 թ.)։ Մեկ շնչի տարեկան միջին եկամուտը 13.700 եվրո է։
Welcome to the Black Parade

«Welcome to the Black Parade», Նյու Ջերսիի My Chemical Romance կվինտետի The Black Parade ձայնասկավառակի առաջին սինգլը։ Մեծ Բրիտանիայում թողարկվել է 2006 թվականի հոկտեմբերի 9-ին և դարձել է նրանց առաջին #1 բրիտանական սինգլը։ Երգը նաև գլխավորել է Billboard ամսագրի Modern Rock կատեգորիայի հիթ շքերթը։


== Տեսահոլովակ ==
Տեսահոլովակի ռեժիսորը Սեմյուել Բայերնն է, որը հայտնի է Nirvana-ի և Green Day-ի հետ ունեցասծ աշխատանքներով։ Տեսահոլովակը թողարկվել է 2006 թվականի սեպտեմբերի 26-ին Մեծ Բրիտանիայում և 2006 թվականի սեպտեմբերի 27-ին ԱՄՆ-ում։
Բոլոր զգեստները մշակվել են զգեստների նկարիչ Քոլին Էթվուդի կողմից, որը «Օսկար»-ի մրցանակակիր է և հայտնի է Թիմ Բարթոնի հետ ունեցած համագործակցությամբ։
Սինգլի շապիկը տեսարան է տեսահոլովակից. կնետրոնում՝ մարդը։ Նա շրջապատված է երկու կանանցով՝ «Վախ» և «զղջում» անուններով, որոնք շպարված են Three Cheers for Sweet Revenge դարաշրջանի երանգներով։ Տեսահոլովակի գործողությունները հիվանդանոցից տեղափոխվում են սյուրռեալիստական քաղաքային համայնապատկեր՝ ավերածությունների մոխրով, սև ձյունով և քանդված շինություններով։ Տեսահոլովակում 4 գլխավոր հերոս կա. «Հիվանդ» (անգլ.՝ The Patient) (դերակատար՝ Լուկաս Հաաս), «Վախ» (անգլ.՝ Fear), «Զղջում» (անգլ.՝ Regret), և «Պատերազմի մայր» (անգլ.՝ Mother War)։ «Վախը» և «Զղջումը» երկու կանայք են, որոնք կանգնած են «Հիվանդի» մահճակալի կողքին հիվանդանոցում ելույթի ժամանակ։ «Պատերազմի մայրը» վիկտորիանական ժամանակաշրջանի զգեստով և հակագազով մի կին է։ Լայզա Մինելին կատարել է «Պատերազմի մոր» դերը «Mama» երգի տեսահոլովակում։
Ջերարդ Ուեյը հայտարարել, որ այն «ձայնագրության վերջնական հոլովակն է», որը «ձևավորում է ձայնասկավառակը»։ Տեսահոլովակում ներկայացվել է MCR-ի նոր կերպարը, որը բազում հետևորդներ է ունեցել։


== Երգացանկ ==
Version 1 (promotional CD)

Version 2 (CD and 7" vinyl)

Version 3 (7" vinyl)

Version 4 (CD)

Version 5 (digital download)

Version 6 (digital download)


== Հիթ-շքերթներ ==


=== Շաբաթական հիթ-շքերթներ ===


== Ծանոթագրություններ ==


== Արտաքին հղումներ ==
My Chemical Romance ամերիկյան կվինտետի պաշտոնական կայք
Ասլաևո (գյուղ, Ուչալինսկի շրջան)

Անվան այլ կիրառումների համար տե՛ս՝ ԱսլաևոԱսլաևո (ռուս.՝ Аслаево, բաշկիրերեն՝ Аһылай), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դենիշի

Դենիշի (ուկրաիներեն՝ Дениші), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Դենիշի գյուղում բնակվում էր 1 164 մարդ։ Բնակավայրը զբաղեցնում է 1324 կմ² տարածք։ Բնակչության խտությունը կազմում էր 879,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրանսին Շարդերոն

Ֆրանսին Շարդերոն (ֆր.՝ Francine Charderon, ապրիլի 6, 1861(1861-04-06), Լիոն - հոկտեմբերի 25, 1928(1928-10-25), Լիոն), ֆրանսիացի նկարչուհի` ծնված Լիոնում։


== Կենսագրություն ==

Ֆրանսինե Չարդերոնը ծնվել է 1861 թվականի ապրիլի 6-ին Լիոնում (Սենթ-Նիզիեր, 5-րդ շրջան)։ Նրա հայրը վաճառական Ֆրանսուա Միշել Լուի Չարդերոնն էր, մայրը՝ Պիերետե Լուիզ Բիեները։
Չարդերոնը սկզբում սովորել է Ռեյում և Ժան Լուբեում, հետո Էռնստ Էբերի և Կարոլյուս Դյուրանի հետ դասեր առել Փարիզում։
Չարդերոնը իր ստուդիան է բացել Լիոնի առաջին շրջանում.
Ֆրանսինե Չարդերոնը հիմնականում ստեղծել է կանանց ու երեխաների նկարներ։ Եղել է Լիոնի նկարիչների միության անդամ։
Չանդերոնը մահացել 1928 թվականի հոկտեմբերի 25-ին՝ 67 տարեկան հասակում։ Նա ամուսնացած է եղել, նրա տունը և ստուդիան գտնվել է Լիոնի առաջին շրջանում։


== Պարգևներ ==
1886 (Լիոն, պատվավոր շքանշան)
1892 (Լիոն, 3-րդ կարգի շքանշան)
1894 (Լիոն, 2-րդ կարգի շքանշան)
1898 (Թունիս, բրոնզե մեդալ)
1902 (Լիոն, 1-ին կարգի շքանշան)


== Ստեղծագործություններ ==
Փոքրիկ աղջիկը վարդերով 1897 (Լիոնի գեղարվեստի թանգարան)
Ձմեռային շրջան (Salon de 1900, sur Gallica )
Նախընտրություն (1895, Լյուքսեմբուրգի թանգարան)
Քուն


== Ծանոթագրություններ ==
(4797) Ակո

(4797) Ակո (անգլ.՝ Ako), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 30-ին Տոշիրո Նոմուրայի և Կոյո Կավանիշիի կողմից Մինամի-Օդայում։
Միջին հեռավորությունը Արեգակից կազմում է 2,412413 ա. մ., առավելագույնը մոտենում է 1,9679 ա. մ. հեռավորության վրա և հեռանում 2,857 ա. մ.։ Արեգակի շուրջ մեկ ամբողջական պտույտ է կատարում 1368,6 երկրային օրվա ընթացքում, իր ուղեծրով շարժվելով միջինում 0,263043 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,81° անկյուն։
Ակո աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4797) Ակո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աջքար

Աջքար, հանդ Հայաստանի Տավուշի մարզում, Կենաց լեռների փեշերին, Չինչին գյուղից 2,5 կմ հարավ–արևմուտք։


== Ծանոթագրություններ ==
Հանլայն (խառնարան)

Հանլայն խառնարան, հարվածային խառնարան Պրոմեթևսի երկրում Մարսի վրա։ Խառնարանի կենտրոնի կոորդինատներն են՝ 64.6° հվ. լայն. և 243.8° արև. երկայն., տրամագիծը՝ 83 կմ։ Անվանվել է 1994 թվականին հայտնի ամերիկյան ֆանտաստ-գրող Ռոբերտ Հանլայնի պատվին։
Համաձայն գերակայող կարծիքների և հիմնվելով գոյությունունեցող տվյալների, Մարսի մակերևույթի տակ գոյություն ունի սառույցի շերտ մինչև 30 - 40 աստտիճան հարավային և հյուսիսային լայնությունները։ Այսպիսով կա հնարավորություն, որ ստորերկրյա սառույց կարող է գոյություն ունենալ նաև Հանլայն խառնարանի մոտակայքում, ինչը դարձնում է այս վայրը հավանական մարդկային բնակավայրի հիմնման համար։ Ձմեռվա ընթացքում, հարավային բևեռային գլխարկը իջնում է մինչև հարավային լայնության 45° և ծածկում է խառնարանը Ածխաթթու գազի սառույցով։


== Արտաքին հղումներ ==
Հանլայն խառնարանը Planetary Names կայքում
Nitrosyncretic Press կայքից տեղեկություններ
Սառիչ հրվանդան

Սառիչ (ուկրաիներեն՝ Сарич, Ղրիմի թաթարերեն՝ Sarıç, Сарыч), հրվանդան է Ղրիմի թերակղզում, այն հանդիսանում է Ղրիմի թերակղզու և Ուկրաինայի ամենահարավային կետը, գտնվում է 44°23′14″ հս․ լ. 33°44′17″ ավ. ե. կոորդինատներում։ Վարչական առումով գտնվում է Սևաստոպոլի քաղաքային կոմիտեի ենթակայության տակ գտնվող տարածքի կազմում։
Սառիչ հրվանդանից 5 կմ հեռավորության վրա է գտնվում Ֆորոս ավանը, Սևաստոպոլի կենտրոնից գտնվում է 30 կմ, իսկ Յալթայից մոտ 40 կմ հեռավորության վրա։ Հեռավորությունը մինչև Թուրքիայի Անատոլիական ափեզրին գտնվող Կերեմպե հրվանդանը կազմում է 142 մղոն։
Առաջին համաշխարհային պատերազմի սկզբում Սառիչ հրվանդանի մոտ տեղի ունեցավ ճակատամարտ Ռուսական սևծովյան էսկադրայի և գերմանա-թուրքական հածանավեր «Գեբենի» և «Բրեսլաուի» միջև։
Ստարայա Գուտա (գյուղ, Խմելնիկի շրջան)

Անվան այլ կիրառումների համար տե՛ս՝ Ստարայա ԳուտաՍտարայա Գուտա (ուկրաիներեն՝ Стара Гута), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Ստարայա Գուտա գյուղում բնակվում էր 335 մարդ։ Բնակավայրը զբաղեցնում է 0,86 կմ² տարածք։ Բնակչության խտությունը կազմում էր 389,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոշկավոր կատվի արկածները

Կոշկավոր կատվի արկածները (անգլ.՝  The Adventures of Puss in Boots), ամերիկյան համակարգչային-անիմացիոն հեռուստասերիալ։ Գլխավոր հերոսը կոշկավոր կատուն է DreamWorks Animation֊ի «Շրեկ» ֆիլմաշարից։ Մուլտսերիալի պրեմիերան կայացել է 2015 թվականի հունվարի 16֊ին։


== Սյուժե ==
Մուլտսերիալի սյուժեն զարգանում է կոշկավոր կատվի շուրջ, ով ջանք է թափում պաշտպանելու նախկինում թաքնված քաղաք Սան Լորենոն անվերջանալի բռնատիրական լեգեոններից։ Կոշկավոր կատվի արարքները պատահաբար վերացնում են այն անեծքը, որը քաղաքի լեգենդար միստիկական գանձը պաշտպանում էր արտաքին աշխարհից, այդ պատճառով էլ նա պետք է վերականգնի կախարդանքը, որը կրկին կպաշտպանի քաղաքը։


== Դերակատարներ ==


=== Հիմնական կազմ ===
Կոշկավոր կատու (հնչյունավորող՝ Էրիկ Բաուզ)՝ գլխավոր հերոս
Դուլսինեյա (հնչյունավորող՝ Ջեյմոյ Մեյս)՝ կատու, Կոշկավոր կատվի սիրային հետաքրքրությունը։ Մեյսը նկարագրում է Դուլսինեյին ինչպես սիրունիկ, միամիտ ու շատ անմեղ։
Արտեֆիյ (հնչյունավորող՝ Պոլոմ Րագոմ)՝ տարեց ալքիմիկոս, գործում է ինչպես խելագար գիտնական։
Արևմուտքի Տիկին (հնչյունավորող՝ Կարլոյ Հիմենս)՝ կառավարիչ որբերի ապաստարանի կառավարիչ։ Կասկածվում է Կոշկավոր կատվի գործանեության մեջ։
Մյոր Թեմորոսո (հնչյունավորող՝ Կարլոս Ալազակի)՝ հսկա տղամարդ, ով սիրում է ստվերում մնալ, թաքնվելով տակառների մեջ։
Փայունա (հնչյունավորող՝ Լարեյն Նյուման)՝ կով՝ հայլենդ տեսակի, տեղի բարի սեփականատեր։
Վինա (հնչյունավորող՝ Գրեյ Դելայլ) ՝ որբանոցի ավագ սան, ով սիրում է հակադրել փաստերը և երբեմն միջամտում է կոշկավոր կատվի գործերին։
Թոբի (հնչյունավորող՝ Ջոշուա Րաշեմ) խոզ, որբանոցի սան, ով աստվածացնում է Կոշկավոր կատվին։
Քիդ Փիքուլ (հնչյունավորող՝ Քենդի Մայլո)՝ տասնմեկամյա, ով սիրում է թթուներ։
Էսմե (հնչյունավորող՝ Արիբելլա Մականա)՝ հնգամյան հիանալի աղջնակ։
Քլիվիլ (հնչյունավորող՝ Քենդի Մայլո)՝ փողոցային դեռահաս գոբլին։
Սֆինքս (հնչյունավորող՝ Գրեյ Դելայլ)՝ ճաղատ կատու, ով իրեն պահում է որպես հիպստեր։ Պահպանում է Սան Լորենցո քաղաքը։


=== Երկրորդական կազմ ===
Էլ Մոկո (հնչյունավորող՝ Դենի Թրեխո)՝ ավազակների թագավոր, ում պլանները հաճախ խափանվում են։
Դքսուհի (հնչյունավորող՝ Մարիա Բեմֆորդ)՝ սերիալի եկրորդական չարագործուհիներից մեկը։ Նա գողանում է մագերի հոգիները, որպեսզի օգտագործի նրանց կազարդանքը, (ժխտում է սեփական կախարդական ուժ) կապ ունի Արտեֆիի հետ։ Կոշկավոր կատվի հետ պայքարի ժամանակ կորցրել է ոտքը։
Ջեք Սփրաթ (հնչյունավորող՝ Ջոն Լեգուիամո)՝ Կոշկավոր կատվի ամենահին ընկերներից մեկը, որի սխեմաները նրան հաճախ գցում են անախորժությունների մեջ։
Լավ Սուր (հնչյունավորող՝ Ջոն Րիս-Դեյվիսոմ)՝ կախարդական սուր, ով ընկնում է երկնքից և խրվում քարի մեջ։ Հետո նա ընտրում է Դուլսինեյին, որպեսզի նա դառնա քաղաքի հերոս։


== Էպիզոդներ ==


== Արտադրություն ==
Մուլտսերիալը նորացվել է 2014 թվականի մարտին DreamWorks Animation և Netflix միջև համաձայնության մի մասը, որի համաձայն ստուդիան նկարահանելու է 300 ժամ հազվագյուտ նյութ օնլայն ծառայության համար։
Ընդհանուր առմամբ նախատեսված է թողարկել սերիալի 78 սերիան, որոնք մաս առ մաս պետք է թողարկվեն 2015 թվականին, տարեկան մի քանի անգամ։


== Ծանոթագրություններ ==
2016

2016 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 2016 թվականն է, 
XXI դարի 16-րդ տարին։


== Դեպքեր ==
Ապրիլի 2 - Սկսվում են լայնամասշտաբ ռազմական գործողություններ Արցախի Հանրապետության պաշտպանության բանակի և Ադրբեջանի Հանրապետության զինված ուժերի միջև արցախա-ադրբեջանական շփման գծի ողջ երկայնքով։
Ապրիլի 13 - Մյանմայում տեղի է ունենում 6,9 մագնիտուտ ուժգնությամբ երկրաշարժ։
հունիսի 10 մինչև հուլիսի 10-ը - Ֆուտբոլի Եվրոպայի առաջնություն 2016-ը Ֆրանսիայում։
Օգոստոս 21՝ Բրազիլիայի Ռիո դե Ժանեյրո քաղաքում անցկացվեցին 31-րդ Ամառային Օլիմպիական խաղերը։
Նոյեմբերի 8 - Նախագահական ընտրությունները ԱՄՆ-ում, Դոնալդ Թրամփը հաղթում է Հիլարի Քլինթոնին։
Դեկտեմբերի 25 - Ռուսաստանի Դաշնության Պաշտպանության նախարարությանը պատկանող Տու-154 ինքնաթիռը վթարվել է և ընկել Սև ծով։


== Ծնունդներ ==


== Մահեր ==
Հունվարի 4 - Միշել Գալաբրյու, ֆրանսիացի թատրոնի և կինոյի դերասան
Հունվարի 10 - Դեյվիդ Բոուի, բրիտանացի ռոք երգիչ
Հունվարի 14 - Ալան Ռիքման, անգլիացի դերասան
Հունվարի 27 - Արթուր Ֆիշեր, գերմանացի գիտնական
Գարրի Ռաշիդյան, մանրէաբան։ Կենսաբանական գիտությունների դոկտոր (1999)
Մարտի 23 - Գեղամ Գրիգորյան, Օպերային երգիչ
Մարտի 31 - Զահա Հադիդ, իրաքցի ճարտարապետ
Ապրիլի 2 - Ռոբերտ Աբաջյան, Լեռնային Ղարաբաղի Հանրապետության Պաշտպանության Բանակի զինծառայող, Պաշտպանության բանակի կրտսեր սերժանտ, հետմահու Արցախի հերոս (ծ. 1996)։
Ապրիլի 21 - Փրինս, ամերիկացի երգիչ-երաժիշտ, բազմագործիքավորող։
Մայիսի 2 - Աֆենի Շակուր, ամերիկացի երաժշտական գործարարուհի, ակտիվիստ, նշանավոր ռեփեր Թուփաք Շակուրի մայրը։
Հունիսի 3 - Մուհամմեդ Ալի, ամերիկացի նշանավոր պրոֆեսիոնալ բռնցքամարտիկ, մարդասեր և հասարակական գործիչ։
Հունիսի 13 - Օֆելյա Համբարձումյան, հայ երգչուհի, ՀԽՍՀ ժողովրդական արտիստուհի։
Օգոստոսի 30 - Վերա Չասլավսկա, չեխ սպորտային մարմնամարզուհի, Օլիմպիական խաղերի յոթակի մեդալակիր, աշխարհի և Եվրոպայի բազմակի չեմպիոն։
Դեկտեմբերի 25 - Ջորջ Մայքլ, հունական ծագմամբ բրիտանացի երգիչ
Կասպե (քաղաք)

Կասպե  (իսպ.՝ Caspe), քաղաք և համայնք Իսպանիայում, մտնում է Սարագոսա պրովինցիայի կազմում (Արագոն)։ Համայնքը գտնվում է Բախո-Արագոն-Կասպե գավառի կազմում։
Տարածքը՝ 503,33 կմ2։ Բնակչությունը՝ 9989 մարդ (ըստ 2007 թվականի մարդահամարի)։ Պրովինցիայի ադմինիստրացիայից ունի 100 կմ հեռավորություն։


== Պատկերասրահ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Ficha de la población
Castillo del Compromiso en Caspe Archived 2009-02-03 at the Wayback Machine.
Փիչխովան

Փիչխովա (վրաց.՝ ფიჩხოვანი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը մարզկենտրոն Ախմետայից գտնվում է դեպի հյուսիս։
Մոտակա գյուղեր. հյուսիսում՝ Վերին Խալածան, հարավում՝ Վերին Ալվան և Ներքին Ալվան, արևելքում` Մագրաան, արևմուտքում՝ Քորեթ։


== Ծանոթագրություններ ==
Եզոպոսյան լեզու

Եզոպոսյան լեզու (հին հունական հայտնի առակագիր Եզոպոսի անունից), գաղտնագրության տեսակ գրականության մեջ, գրավոր կամ բանավոր խոսք, որտեղ հեղինակի մտքերն արտահայտվում են միտումնավոր քողարկված ձևով, այսպես կոչված «կեղծ միջոցներով» . դրանք են ավանդական փոխաբերական հնարները (զանազան այլաբանություններ, թափանցիկ ակնարկներ, փոխաբերական արտահայտություններ, հեգնանք, շրջասություն), առակների «կերպարները», կիսաթափանցիկ համատեքստային կեղծանունները։
Այդպիսի խոսքի բուն իմաստը պետք է որոնել «տողերի արանքում», թաքուն ակնարկների մեջ։ Օգտագործել են հատկապես առաջավոր մտածողներն ու գրողները՝ գրաքննության արգելքները շրջանցելու, իրենց գաղափարները ժողովրդին հասցնելու նպատակով։
Հայ իրականության մեջ եզոպոսյան լեզուն վարպետորեն է օգտագործել Հ. Պարոնյանը, ռուս գրականության մեջ՝ Սալտիկով-Շչեդրինը։


== Գրականություն ==
Лосев Л. В., Эзопов язык в современной русской литературе, 1984. (ռուս.)


== Ծանոթագրություններ ==
Արմավաթուփ աղվեսագի

Արմավաթուփ աղվեսագի (լատ.՝ Myricaria bracteata), կարմրանազգիների ընտանիքի, արմավաթուփ ցեղի բույս։


== Նկարագրություն ==
Տերևաթափ փոքր թուփ է՝ 1-2 մ բարձրությամբ։ Տերևները գծանման կամ գծանշտարաձև են, 0,1-0,6 սմ երկարությամբ և մինչև 1 մմ լայնությամբ, տափակ կամ թեթևակի սրածայր։ Ողկույզները մեծ մասամբ գագաթնային են, խիտ, գրեթե հասկանման, 5-18 սմ երկարությամբ և 1-1,5 սմ լայնությամբ։ Ծաղիկները վարդագույն են։ Պտուղները մանր տուփիկներ են։ Ծաղկում է մայիս-հուլիսին, պտուղները հասունանում են հոկտեմբերին։ Խոնավասեր է, պահանջկոտ հողի նկատմամբ, ցրտադիմացկուն և լուսասեր։ Տերևները պարունակում են 83,3 միլիգրամ/տոկոս վիտամին C: Կեղևը պարունակում է 8-17% դաբաղանյութեր, որոնք օգտագործվում են կաշվի արտադրության բնագավառում։
Էկոլոգիական խումբը՝ XIIբ։ Մշակության հավանական շրջանները՝ 1-32:


== Տարածվածություն ==
Տարածված է Կովկասում, Արևմտյան Եվրոպայում, Իրանում, Հնդկաստանում, Մոնղոլիայում, Ճապոնիայում, Չինաստանում։ ՀՀ-ի տարածքում աճում է Տաշիրի, Ստեփանավանի, Թումանյանի, Շամշադինի, Նոյեմբերյանի, Իջևանի, Գուգարքի շրջաններում, Սևանի ավազանում, Արարատյան դաշտում, Վայքում, Սյունիքում, Մեղրիում, նախալեռներից մինչև 2200 մ բարձրության վրա, գետափերին, կիրճերում, չորացած գետահովիտներում։


== Կիրառություն ==
Բույսի կեղևը օգտագործում են սև ներկ ստանալու համար։ Լայն կիրառում ունի ժողովրդական բժշկության մեջ. բույսի կանաչ զանգվածի եփուկը օգտագործում են կանացի հիվանդություններ բուժելու նպատակով։ Օգտագործում են որպես կենդանի ցանկապատ։


== Ծանոթագրություններ ==
Լը Գրան Վիլաժ Պլաժ

Լը Գրան Վիլաժ Պլաժ (ֆր.՝ Le Grand-Village-Plage), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լե Շատո դ՛Օլերոն կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17485։


== Բնակչություն ==
Համայնքի բնակչությունը 2010 թվականին կազմում էր 1013 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լը Գրան Վիլաժ Պլաժ (ֆր.)
Գեկեդու

Գեկեդու (ֆր.՝ Guéckédou), քաղաք Գվինեա պետության արևմուտքում։ Գտնվում է Նզերեկորե շրջանի Գեկեդու պրեֆեկտուրայում։ Բնակչությունը կազմել է 221,715 մարդ՝ 2008 թվականի տվյալներով։ Գվինեայի մեծությամբ 7-րդ քաղաքն է։
Ջվարա

Ջվարա (վրաց.՝ ჯვარა) կամ Դումանիս (վրաց.՝ დუმანისი), գյուղ Վրաստանի Քվեմո Քարթլիի մխարեի Թեթրի Ծղարոյի մունիցիպալիտետում։
Ըստ 2002 թվականին Վրաստանում անցկացված մարդահամարի տվյալների՝ գյուղի բնակչությունը կազմում է 201 մարդ։


== Ծանոթագրություններ ==
Նադեժդա Պուշկինա

Նադեժդա Օսիպովնա Պուշկինա (ռուս.՝ Надежда Осиповна Пушкина, հունիսի 21 (հուլիսի 2), 1775, Սույդա (ավան, Գատչինսկի շրջան), Koporye County, Սանկտ Պետերբուրգի նահանգ, Ռուսական կայսրություն - մարտի 17 (29), 1836, Սանկտ Պետերբուրգ, Ռուսական կայսրություն), Օսիպ Աբրամովիչ Գանիբալի և Մարիա Ալեքսեևնա Պուշկինայի աղջիկը, Ա. Ս. Պուշկինի մայրը։


== Կենսագրություն ==
Մինչև ամուսնանալը ապրել է Պետերբուրգում և Կոբրինո կալվածքում, որն ամուսնուց դատարանով ստացել էր մայրը։ Ստացել է տնային լավ կրթություն, լավ տիրապետել է ֆրանսերենին։ Եղել է ուրախ, կենսախինդ, ունեցել է ծանոթների մեծ շրջանակ, իրեն ազատ էր զգում ազնվակրթական միջավայրում։ Շրջապատը հիանում էր նրա գեղեցկությամբ, անվանում էին նրան գեղեցիկ կրեոլուհի՝ աղջկա ծագումը արտասովոր կերպով ընդգծելով։
1796 թվականի սեպտեմբերի 28-ին նա նշանվել է Սերգեյ Լվովիչ Պուշկինի հետ Վոսկրեսենսկի գյուղում՝ Կոբրինոյիի հարևանությամբ։ Ամուսինները միասին ապրել են 40 տարի՝ փոխադարձ սիրով և հոգեպես կապվածությամբ։ Նրանք ունեին ութ երեխա, որոնցի ապրեցին չորսը։ Ալեքսանդրն ամենամեծն էր, ապա՝ Օլգան, Նիկոլայը և Լևը։ Մնացած երեխաները՝ Պավելը, Միխայիլը, Պլատոնը և Սոֆյան, մահացել են փոքր հասակում։
Նադեժդա Օսիպովնան երեխաների հետ վաղ տարիներին խիստ էր։ Ավագ Պուշկինների սիրելի տղան Լևն էր։ Իսկ հարաբերությունները Ալեքսանդր Պուշկինի և նրա մոր միջև միշտ սառն էին։ Ամեն դեպքում և՛ մայրը, և՛ հայրը հպարտանում էին մեծ որդու տաղանդով։
Մոր վերջին հիվանդության ժամանակ Պուշկինը կապվել էր նրա հետ, իսկ նրա մահից հետո կորուստը ծանր տարավ։ Նա միակն էր ամբողջ ընտանիքից, որ ուղեկցեց մոր մարմինը թաղման ժամանակ դեպի Սվյատոգորսկի մենաստան։ Այն ժամանակ նա իր գերեզմանի համար հողակտոր գնեց մոտերքում։


== Ծանոթագրություններ ==


== Գրականություն ==
Последний год жизни Пушкина / Составление, вступительные очерки и примечания В. В. Кунина. — М.: Правда, 1988. — 704 с. — 400 000 экз.
Тынянов Ю. «Пушкин». М. 1936.
Չե Յոն Ռիմ

Չե Յոն Ռիմ (կորեերեն՝ 최영림, նոյեմբերի 20, 1930(1930-11-20), Kankyō-hoku Prefecture, Կորեան Ճապոնիայի տիրապետության տակ, Ճապոնական կայսրություն, Ճապոնիա), Հյուսիսային Կորեայի քաղաքական և պետական գործիչ, 2010-2013 թվականներին եղել է Հանրապետության նախարարների խորհրդի նախագահը։    


== Կենսագրություն ==
Ծնվել է 1930 թվականին Համգյոն Նամդո նահանգում, Կորեայի տարածքում, որն այդ ժամանակ գրավված էր Ճապոնիայի կողմից։ 1950 թվականի հուլիսից ծառայել է Կորեայի ժողովրդական բանակում։ Սովորել է Մանգյոնդեի հեղափոխական դպրոցում, Կիմ Իր Սենի անվան համալսարանում և Մոսկվայի պետական համալսարանում։ Տարբեր պաշտոններ է զբաղեցրել Տոլյատի կուսակցական հիերարխիայում, այդ թվում` հրահանգիչ, բաժնի պետի տեղակալ, Կորեայի աշխատանքային կուսակցության Կենտրոնական կոմիտեի բաժնի պետ։ Նա զբաղեցրել է Հյուսիսային Կորեայի վարչական խորհրդի փոխվարչապետի պաշտոնը և եղել է Գերագույն Ժողովրդական դատախազության ղեկավարը։             
2005 թվականի ապրիլի 11-ից մինչև 2009 թվականի հուլիսը եղել է Գերագույն Ժողովրդական ժողովի նախագահության գլխավոր քարտուղարը, իսկ 2009 թվականին նշանակվել է Տոլյատի կուսակցական հիերարխիայի Փհենյանի քաղաքային  կոմիտեի առաջին քարտուղարը, ընդունելով պաշտոնը, որը ինը տարի թափուր էր, 2000 թվականին Կան Հյոն Սուի մահից հետո։   
2010 թվականի հունիսի 7-ին, 12-րդ գումարման Գերագույն Ժողովրդական ժողովի երրորդ նստաշրջանում, նա ընտրվել է Հյուսիսային Կորեայի նախարարների առանձնասենյակի նախագահը` փոխարինելով Կիմ Յոն Իլյայի պաշտոնը։       
2010 թվականի սեպտեմբերին Կորեայի աշխատանքային կուսակցության խորհրդաժողովում ընտրվել է Տոլյատի կուսակցական հիերարխիայի Կենտրոնական կոմիտեի քաղբյուրոյի նախագահության անդամ։     


== Մրցանակներ ==
Պարգևատրվել է առաջին աստիճանի Ազգային դրոշ շքանշանով։ 
Գերագույն ժողովրդական ժողովի նախագահության 2012 թվականի փետրվարի 9-ի հրամանագրով նա այլ պաշտոնատար անձանց հետ միասին պարգևատրվել է Կիմ Չեն Իրայի շքանշանով։   


== Ծանոթագրություններ ==
Լապովա (Ուսոլկայի վտակ)

Անվան այլ կիրառումների համար տե՛ս՝ Լապովա (այլ կիրառումներ)Լապովա (ռուս.՝ Лапова), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուսոկա գետի աջ ափին՝ 48 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033126
Հիդրոլոգիական ուսումնասիրությունների կոդը - 103003312
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ուարինի

Ուարինի (պորտ.՝ Uarini), համայնք Բրազիլիայում՝ Ամազոնաս նահանգի կազմում։ Գտնվում է Ամազոնաս նահանգի կենտրոնական մարզում։ Մտնում է Տեֆե գավառի կազմի մեջ։ Բնակչությունը կազմում է 13 190 (2007 թվականի տվյալներով)։ Գրավում է 10246 կմ2 տարածք։


== Աշխահրագրություն ==
Կլիման տարածքում արևադարձային է, տաք և խոնավ։
Սակալովկա

Սակալովկա (ուկրաիներեն՝ Сакалівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Սակալովկա գյուղում բնակվում էր 74 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)